《自中山别陈子良会之无极作》
明代·皇甫汸

闭户理案牍，尊酒日慇勤。出郊览物色，桃李花缤纷。

游子感行览，因君念离群。况起嘤鸣鸟，怅然不可闻。

回首中山道，伤心隔暮云。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。